**Výbor Národnej rady Slovenskej republiky**

**pre ľudské práva, národnosti a postavenie žien**

43. schôdza

**Výpis zo zápisnice Výboru Národnej rady Slovenskej republiky pre ľudské práva, národnosti a postavenie žien**

z 28. januára 2009

**k návrhu skupiny poslancov Národnej rady Slovenskej republiky Jána Slotu, Anny Belousovovej, Rudolfa Pučíka, a Rafaela Rafaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839)**

Výbor Národnej rady Slovenskej republiky pre ľudské práva, národnosti a postavenie žien prerokoval návrh skupiny poslancov Národnej rady Slovenskej republiky Jána Slotu, Anny Belousovovej, Rudolfa Pučíka, a Rafaela Rafaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839) na svojej 43. schôdzi 28. januára 2009.

Návrh na rokovaní výboru v mene skupiny poslancov odôvodnil poslanec Rafael Rafaj.

Spravodajca výboru Miklós Duray predložil návrh na uznesenie výboru uvedený v prílohe.

Výbor **neprijal uznesenie**, nakoľko predložený návrh na uznesenie nezískal súhlas potrebnej nadpolovičnej väčšiny prítomných poslancov. Počet členov výboru je 11, prítomných bolo 6 poslancov. Za návrh predložený spravodajcom hlasovali traja poslanci, proti traja, nikto sa nezdržal.

Iný návrh na uznesenie nebol predložený.

Viera Mazúrová László Nagy

za overovateľa predseda výboru

**Výbor Národnej rady Slovenskej republiky**

**pre ľudské práva, národnosti a postavenie žien**

43. schôdza

**NÁVRH**

**Uznesenie**

**Výboru Národnej rady Slovenskej republiky pre ľudské práva, národnosti a postavenie žien**

z 28. januára 2009

k návrhu poslancov Národnej rady Slovenskej republiky Jána Slotu, Anny Belousovovej, Rudolfa Pučíka, a Rafaela Rafaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839)

**Výbor Národnej rady Slovenskej republiky pre ľudské práva, národnosti a postavenie žien**

1. **nesúhlasí**

s  návrhom poslancov Národnej rady Slovenskej republiky Jána Slotu, Anny Belousovovej, Rudolfa Pučíka, a Rafaela Rafaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839),

1. **odporúča**

**Národnej rade Slovenskej republiky nepokračovať v rokovaní** o  návrhu poslancov Národnej rady Slovenskej republiky Jána Slotu, Anny Belousovovej, Rudolfa Pučíka, a Rafaela Rafaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839),

1. **ukladá**

predsedovi výboru informovať gestorský Výbor Národnej rady Slovenskej republiky pre verejnú správu a regionálny rozvoj o prijatom uznesení.

Vladimír Jánoš László Nagy

overovateľ predseda výboru